**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai”**

 **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Šie grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr.1065) ir izstrādāti pamatojoties uz Ministru kabineta iekārtas likuma 31.panta pirmās daļas 3.punktu, *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu, kā arī ņemot vērā Komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (turpmāk – Regula Nr.1998/2006) (Eiropas Savienības Oficiālais Vēstnesis, 2006.gada 28.decembris, Nr.L379/5), Komisijas 2007.gada 20.decembra Regulu (EK) Nr.1535/2007 par EK līguma 87. un 88.panta piemērošanu *de minimis* atbalstam lauksaimniecības produktu ražošanas nozarē (turpmāk – Regula Nr.1535/2007) (Eiropas Savienības Oficiālais Vēstnesis, 2007.gada 21.decembris, Nr.L337/35) un Komisijas 2006.gada 15.decembra Regulu (EK) Nr.1857/2006 par Līguma 87. un 88.panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr.70/2001 (turpmāk – Regula Nr.1857/2006) (Eiropas Savienības Oficiālais Vēstnesis, 2006.gada 16.decembris, Nr.L358/3). |
| 2. | Pašreizējā situācija un problēmas | 2009.gada 15.septembrī tika apstiprināti MK noteikumi Nr.1065, kuri noteica atbalsta piešķiršanas nosacījumus apgrozāmo līdzekļu aizdevumiem un investīciju aizdevumiem, kā arī noteica, ka aizdevumus sniegs VAS „Latvijas Hipotēku un zemes banka” (turpmāk tekstā – LHZB). Programmas apjoms atbilstoši MK noteikumiem Nr.1065 ir 142 milj. LVL. Programmas faktiskā realizācija tika uzsākta 2010.gada februārī, piesaistot Eiropas Investīciju bankas finansējumu 70,2 milj. LVL apmērā (programmas realizācijai netiek izmantoti ne valsts budžeta, ne ES fondu līdzekļi). Līdz 2013.gada septembrim, programmas ietvaros LHZB ir apstiprinājusi 837 projektus par kopējo summu 41,5 milj. LVL apmērā, savkārt noslēgto līgumu skaits ir 799 par kopējo summu 38,2 milj LVL.Patreizējā MK noteikumu Nr.1065 redakcija nosaka, ka nelauksaimnieku projektiem (MK noteikumu Nr.1065 7.1. un 7.2.punktā noteiktā mērķa grupa) ir jāfinansē 25% no kopējām investīcijām (Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) prasība) (Eiropas Savienības Oficiālais Vēstnesis, 2008.gada 9.augusts, Nr. L 214) (turpmāk – Regula Nr.800/2008), bet lauksaimniekiem (MK noteikumu Nr.1065 7.3.punktā noteiktā mērķa grupa), ja ir labs nodrošinājums (MK noteikumos Nr.1065 izteikts ar saistību nodrošinājuma koeficentu zem 75%), līdzfinansējums var būt mazāks par 25%. Lai noteiktu vienādu pieeju līdzfinansējuma noteikšanā gan lauksaimniekiem, gan arī nelauksaimniekiem, Ekonomikas ministrija izstrādāja MK noteikumu Nr.1065 grozījumu projektu, kas paredz noteikt, ka investīciju aizdevumi nelauksaimniekiem turpmāk tiek sniegts kā *de minimis* atbalsts atbilstoši Regulai Nr.1998/2006. Attiecīgi minimālais līdzfinansējuma apjoms tiks samazināts no 25% uz 10%, vai pat 0% tiem aizdevumiem, kur saistību nodrošinājuma koeficents ir līdz 75%. Tādejādi ir svītrots MK noteikumu Nr.1065 30.punkts, kā arī grozīts 20.punkts, jo nav jāpiemēro Regulas (EK) Nr.800/2008 prasības.Papildus svītrots MK noteikumu Nr.1065 25.punkts (regulas Nr.800/2008 12.panta 1.punkta prasība), 26.punkts (regulas Nr.800/2006 12.panta 2.punkta prasība) un 28.punkts (regulas Nr.800/2006 13.panta 6.punkta prasība).Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus MK noteikumos Nr.1065, aizstājot tajā latus ar *euro*. MK noteikumu projekts paredz izteikt summas *euro* un noteikt, ka līdz 2013.gada 31.decembrim šo noteikumu ietvaros noteiktās summas *euro* pārrēķina latos, ievērojot Padomes 1997.gada 17.jūnija regulas (EK) Nr.1103/97 par dažiem noteikumiem attiecībā uz *euro* ieviešanu noteikto maiņas kursu (Eiropas Savienības Oficiālais Vēstnesis, 1997.gada 19.jūnijs, Nr.L162), Padomes 2013.gada 9.jūlija Regulu (ES) Nr. 870/2013, ar ko groza Regulu (EK) Nr. 2866/98 attiecībā uz *euro* maiņas kursu Latvijai, un ievērojot *Euro* ieviešanas kārtības likuma 6.pantā noteiktos noapaļošanas principus. Tāpat noteikumu projekts paredz termiņa pagarinājumu aizdevumu līgumu noslēgšanai - līdz 2014.gada 30.jūnijam. Šobrīd MK noteikumu Nr.1065 5.punkts nosaka šo termiņu līdz 2013.gada 31.decembrim, ņemot vērā:* Regulas 1998/2006 6.pantu, kas nosaka, ka Regulu Nr.1998/2006 piemēro no 2007.gada 1.janvāra līdz 2013.gada 31.decembrim;
* Regulas Nr.1535/2007 7.pantu, kas nosaka, ka Regulu Nr.1535/2007 piemēro no 2008.gada 1.janvāra līdz 2013.gada 31.decembrim;
* Regulas Nr.1857/2006 23.pantu 1.punktu, kas nosaka, ka regulu Nr.1857/2006 piemēro no 2007.gada 1.janvāra līdz 2013.gada 31.decembrim.

Ņemot vērā, ka jauns *de minimis* atbalsta regulējums vēl ir izstrādes stadijā, kā arī Eiropas Komisija šobrīd izstrādā jaunu regulu par Līguma 87.un 88.panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, lai turpinātu aizdevumu piešķiršanu, nepieciešams pagarināt atbalsta piešķiršanas termiņu līdz 2014.gada 30.jūnijam atbilstoši:* Regulas Nr.1998/2006 5.panta 3.punktam, kas nosaka, ka regulas spēkā esamības laika beigās jebkuru *de minimis* atbalstu, kurš atbilst šīs regulas nosacījumiem, var likumīgi īstenot turpmākajos sešos mēnešos, proti, līdz 2014.gada 30.jūnijam;
* Regulas Nr.1535/2007 6.panta 3.punktam, kas nosaka, ka regulas spēkā esamības laika beigās jebkuru *de minimis* atbalstu, kurš atbilst šīs regulu nosacījumiem, var likumīgi īstenot turpmākajos sešos mēnešos, proti, līdz 2014.gada 30.jūnijam;
* Regulas Nr.1857/2006 23.panta 3.punktu, kas nosaka, ka atbalsta shēmām, kuras ir atbrīvotas saskaņā ar šo regulu, atbrīvojumu piemēro sešus mēnešus pēc šīs regulas darbības beigšanās datuma, proti, līdz 2014.gada 30.jūnijam.

Attiecīgā pieeja saistībā par Regulas Nr.1998/2006 termiņa pagarinājumu ar elektroniskā pasta vēstuli saskaņota ir ar Eiropas Komisijas *DG Competition* pārstāvjiem, kas norāda, ka Regulas Nr.1998/2006 5.panta 3.punkts attiecināms arī uz jauna atbalsta lēmuma pieņemšanu. Jauno *de minimis* atbalsta regulējuma ietvertie nosacījumi tiks iestrādāti MK noteikumos Nr.1065 līdz ar jauno *de minimis* regulu spēkā stāšanos. Lai varētu piesaistīt vairāk potenciālo aizņēmēju skaitu, ir nepieciešams atļaut šīs programmas ietvaros piešķirtos aizdevumus apvienot ar SIA „Latvijas Garantiju aģentūra” (turpmāk – LGA) garantijām darbības programmas „Uzņēmējdarbība un inovācijas” papildinājuma 2.2.1.3.aktivitātes „Garantijas komersantu konkurētspējas uzlabošanai” ietvaros saskaņā ar 2009.gada 10.marta noteikumiem Nr. 237 „Noteikumi par darbības programmas “Uzņēmējdarbība un inovācijas” papildinājuma 2.2.1.3.aktivitāti “Garantijas komersantu konkurētspējas uzlabošanai”. Šis grozījums arī palīdzētu piesaistīt vairāk potenciālo aizņēmēju ar nepietiekošu nodrošinājumu. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.1065, izdarot šādas izmaiņas:1. pagarināt aizdevumu līgumu noslēgšanas termiņu līdz 2014.gada 30.jūnijam saskaņā ar Regulas Nr.1998/2006 5.panta 3.punktu, Regulas Nr.1535/2007 6.panta 3.punktu un Regulas Nr.1857/2006 23.panta 3.punktu ;
2. nodrošināt noteikumos lietotās valūtas pāreju uz *euro*;
3. noteikt, ka investīciju aizdevumus nelauksaimniekiem (MK noteikumus Nr.1065 7.1. un 7.2. punktā noteiktā mērķa grupa) piešķir saskaņā ar Regulu Nr.1998/2006;
4. atļaut aizdevumus apvienot ar LGA garantijām.
 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sīkie (mikro), mazie un vidējie komersanti, kā arī sīkie (mikro), mazie un vidējie uzņēmumi (komersanti, zemnieku vai zvejnieku saimniecības, individuālie uzņēmumi), kuri nodarbojas ar lauksaimniecības produktu ražošanu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | MK noteikumu Nr.1065 pielāgošana pārejai uz *euro* valūtu nerada ietekmi uz pieejamā finansējuma apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi saistībā ar pāreju uz *euro* (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviestas:-Regula Nr. 1998/2006;-Regula Nr.1535/2007;-Regula Nr.1857/2006. |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:- Komisijas 2006.gada 15.decembra Regula (EK) Nr.1998/2006 par Līguma 87. un 88.panta piemērošanu *de minimis* atbalstam;- Komisijas 2007.gada 20.decembra Regula (EK) Nr.1535/2007 par EK līguma 87. un 88.panta piemērošanu *de minimis* atbalstam lauksaimniecības produktu ražošanas nozarē;- Komisijas 2006.gada 15.decembra Regula (EK) Nr.1857/2006 par Līguma 87. un 88.panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr.70/2001. |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr. 1998/2006 5.panta 3 punkts;.* | *MK noteikumu projekta 2.punkts (ar ko groza MK noteikumu Nr.1065 6.punktu).* | *ieviesta pilnībā* | *neparedz stingrākas prasības* |
| *Regulas Nr.1535/2007 6.panta 3.punkts* | *MK noteikumu projekta 2.punkts (ar ko groza MK noteikumu Nr.1065 6.punktu).* | *ieviesta pilnībā* | *neparedz stingrākas prasības* |
| *Regulas Nr.1857/2006 23.panta 3.punkts* | *MK noteikumu projekta 2.punkts (ar ko groza MK noteikumu Nr.1065 6.punktu).* | *ieviesta pilnībā* | *neparedz stingrākas prasības* |
| *Regulas Nr.1998/2006 3.panta 1.punkts* | *MK noteikumu projekta 7.punkts (ar ko groza MK noteikumu Nr.1065 21.punktu).* | *ieviesta pilnībā* | *neparedz stingrākas prasības* |
| *Regulas Nr.1857/2006 4.panta 2.punkts* | *MK noteikumu projekta 11.punkts (ar ko groza MK noteikumu Nr.1065 29.2.punktu).* | *ieviesta pilnībā* | *neparedz stingrākas prasības* |
| *Regulas Nr.1998/2006 2.panta 2.punkts* | *MK noteikumu projekta 11.punkts (ar ko groza MK noteikumu Nr.1065 29.1.punktu* | *ieviesta pilnībā* | *neparedz stingrākas prasības* |
| *Komisijas Regulas Nr.1998/2006 2.panta 5. punkts* | *MK noteikumu projekta 15.punkts (ar ko groza MK noteikumu Nr.1065 34.punktu).* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | .  |
|  Cita informācija |  Nav. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās aistības tiks izpildītas pilnībā. Norāda institūciju, kas ir atbildīga par šo saistību izpildi pilnībā. |
|  Projekts šo jomu neskar. | Projekts šo jomu neskar. | Projekts šo jomu neskar. |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar. |
|  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās LHZB. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta LHZB esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretāra pienākumu izpildītājs,

valsts sekretāra vietnieks A.Liepiņš

28.11.2013. 12:42

2271

E.Dlohi

67013082, Elina.Dlohi@em.gov.lv